钦定古今图书集成/明伦汇编/氏族典/第068卷 > 朱伯阳
## 钦定古今图书集成/明伦汇编/氏族典/第068卷 > 朱伯阳

按《万姓统谱》，伯阳字士元，歙人。外祖汪纲帅越，以嘉
定宝玺推恩，奏补将仕郎，调湖州长兴簿。邑俗悍戾，
杀人持血刃自首，率以为常，伯阳每以柔道化服之，
咸称曰“佛子。”通判安庆府。安庆府城西北连高冈，壕
堑浅狭，朝省役沿江诸军数千人浚之。隆冬地冻高
岸，役者多被覆压，前后死者千馀人。伯阳摄州事，首
条其害，即得停役。性刚介，所至以清敏著称。官至朝
奉大夫，卒，年六十三。子世多，好学，世其家。